作者：无名氏
词牌/韵律：十二时・忆少年

paragraphs: 戈绨革舄最仁贤。
俭德自躬全。
忧勤庶政，三十馀年。
金风肃，秋渐老，摄调ち。
忱恂遍，群祀号泣诉旻天。
缀衣将出，神凝玉几，一夜登仙。
弓堕隔苍烟。
七月有来同轨，引绋动灵辁。
凄怆泪潸然。
行号巷哭，薤露声传。
东城去路，惊涛忍见江船。
憔悴山川。
不禁箫鼓咽，山阴处，茂林修竹芊芊。
望陵宫，应弗远，金粟堆前。
人徒慕恋，百神警待，盘翥驱先。
戴鸿恩，空痛慕，泪珠连。
千秋岁、功德寄华编。